"गौहत्या करने वालों को पीएम मोदी भी नहीं बचा सकते" कोई कानून का उल्लंघन करके हिंदू भावना का अपमान करना चाहेगा तो जवाब मिलेगा ही। किसी का हिंसक होगा, किसी का शांत होगा, वो व्यक्ति पर निर्भर करेगा

नई दिल्ली। वीएचपी नेता प्रवीण तोगड़िया ने कहा है कि गौहत्या करने वालों को पीएम मोदी भी नहीं बचा नहीं सकते। उन्होंने कहा है कि, "गौहत्या करके कोई भारत में रह नहीं सकता, ये भ्रम नहीं रखना चाहिए कि मुलायम सिंह यादव, या अखिलेश सिंह यादव या नरेंद्र मोदी ऐसे लोगों को बचा लेंगे।"





उन्होंने कहा, "मुसलमान हिंदू की भावना का आदर करें और गौहत्या की बंदी के कानून का पालन करें, कोई कानून का उल्लंघन करके हिंदू भावना का अपमान करना चाहेगा तो जवाब मिलेगा ही। किसी का हिंसक होगा, किसी का शांत होगा, वो व्यक्ति पर निर्भर करेगा। लेकिन प्रतिक्रिया जरूर आएगी।"





राम मंदिर निर्माण के अड़चनों को दूर करने को लेकर वीएचपी नेता ने कहा, "राम मंदिर बनने का एक ही रास्ता है जैसे सोमनाथ का मंदिर बना था तब सरदार पटेल ने किसी से सहमति नहीं ली थी, न अदालत से पूछा था। भारत की कैबिनेट ने फैसला किया था। अब राम मंदिर के लिए भारत की संसद में कानून बने. वही राम मंदिर बनाने का एक रास्ता है। बीजेपी के पास लोकसभा में स्पष्ट बहुमत है और कानून बनाकर ही राम मंदिर बनाना चाहिए।"





तोगड़िया ने कहा कि राम मंदिर जरूर बनेगा। तोगड़िया ने ये बातें ऐसे समय पर कही है जब देश में साहित्यकारों का एक बड़ा तबका देश के माहौल बिगड़ने को लेकर मोदी सरकार पर हमलावर है।